F9

F9 (også kjent som F9: The Fast Saga og Fast & Furious 9) er den åttende oppfølgeren til filmen The Fast and the Furious og niende spillefilmen i The Fast and the Furious-serien. 

Filmen er skrevet av Daniel Casey og Justin Lin, og regissert av Lin. Sentrale roller spilles av Vin Diesel, Michelle Rodriguez, Tyrese Gibson, Ludacris, John Cena, Nathalie Emmanuel, Jordana Brewster, Sung Kang, Michael Rooker, Helen Mirren, Kurt Russell og Charlize Theron.

Filmen skulle hatt premiere våren 2020, men premieren ble utsatt et år pga. koronaviruspandemien 2019–2020. Filmen hadde premiere 25. juni 2021.

Handling 
Handlinga foregår 2 år etter handlinga i den forrige filmen, The Fate of the Furious. Dominic "Dom" Toretto (spilt av Vin Diesel) og gjengen hans må redde verden ved å stoppe en plan fra Doms onde lillebror Jakob (spilt av John Cena).

Rolleliste 
 Vin Diesel som Dominic Toretto, ekskriminell og profesjonell gateracer som i dag lever et normalt liv med kone og sønn.
 Michelle Rodriguez som Letty Ortiz, Doms kone, ekskriminell og profesjonell gateracer.
 Tyrese Gibson som Roman Pearce, kamerat av Dom.
 Chris «Ludacris» Bridges som Tej Parker, bilmekaniker fra Miami.
 John Cena som Jakob Toretto, Dom og Mias lillebror som jobber som yrkestyv, leiemorder og profesjonell sjåfør.
 Nathalie Emmanuel som Ramsey, kamerat av Dom.
 Jordana Brewster som Mia Toretto, Dom og Jakobs søster som i dag lever et normalt familieliv med ektemannen Brian O'Conner.
 Sung Kang som Han Lue, en antatt drept kamerat av Dom.
 Michael Rooker som Buddy, bilmekaniker.
 Helen Mirren som Magdalene «Queenie» Ellmanson-Shaw, moren til Shaw-brødrene.
 Kurt Russell som herr Nobody, agent.
 Charlize Theron som Cipher, cyberterrorist og Doms fiende.

Referanser

Eksterne lenker 
 

Filmer fra 2021
Actionthrillere fra USA
Engelskspråklige filmer
The Fast and the Furious
Oppfølgerfilmer